ร้านจิตรซาลาเปาเป็นร้านอาหารที่เปิดอยู่ตรงแยกต้นโพธิ์ค่ะ ร้านอยู่ติดคลินิกรวมแพทย์ทันตแพทย์ หรืออยู่ฝั่งตรงข้ามกับร้านกวงและร้านราชาบะหมี่เกี๊ยวนั่นเอง สังเกตง่ายๆ ด้วยสีของร้านนะคะ ร้านทาด้วยสีส้ม สีตัดกันดีกับคลินิกสีฟ้าที่อยู่ติดกันเลยค่ะ

ทางร้านเปิดขายอาหารเช้าโดยเปิดร้านแต่เช้าตรู่ประมาณหกโมงเช้า และจะปิดร้านตอนช่วงก่อนเที่ยงเล็กน้อยค่ะ อาหารที่ขายได้แก่อาหารจำพวกติ่มซำ ซาลาเปา โจ๊ก ปาท่องโก๋ และหมูปิ้ง สามารถจอดรถได้บริเวณริมถนนใกล้กับร้าน 

วันนี้เรามาลองชิมติ่มซำ โดยสั่งมาทั้งหมดสี่อย่างค่ะ รสชาติของติ่มซำใช้ได้เลยค่ะ แต่ว่าอาจจะเน้นเป็นวัตถุดิบแบบ ready to eat มากหน่อย อย่างพวกติ่มซำใส่ไส้กรอก ใส่ลูกชิ้นด้านในประมาณนี้ น้ำจิ้มอร่อยใช้ได้ และใช้เวลานึ่งไม่นานนะคะ ถ้ารีบๆ เราคิดว่าก็มาใช้บริการได้ค่ะ 

สำหรับชาร้อน หวานไปนิดนึงค่ะ ร้านนี้น่ารักตรงที่เสิร์ฟน้ำชามาในกามาให้ด้วย ดื่มชาหมดแล้วซดชาเปล่าก็ล้างปากได้ดีค่ะ มื้อนี้เราจ่ายไป 92 บาทถ้วน